cyanic-selkie/wikianc huggingface dataset:
Ισμήνη Χρυσοχόου - Κάρτερ
Βιογραφία
left|thumb|280px|Η Ισμήνη Χρυσοχόου ως σολίστ στο [[Μουζίκφεραϊν της Βιέννης.]] Πρωτοεμφανίστηκε ως σολίστ το με τη Συμφωνική ορχήστρα του Μπάντεν υπό τη διεύθυνση του Χάιντς Νόρφολκ, ερμηνεύοντας το Κοντσέρτο του Μπραμς. Συμμετείχε σε εκπομπές της Αυστριακής Ραδιοφωνίας, καθώς και στον Διεθνή διαγωνισμό «Μότσαρτ» του Ζάλτσμπουργκ, που έγινε στα πλαίσια των εορτασμών για τα 200 χρόνια της γέννησης του συνθέτη. Εκεί, η Χρυσοχόου βραβεύεται και ο Δήμος Βιέννης της απονέμει το Μετάλλιο Μότσαρτ.
Τέλος τo 1990, ιδρύει τα «Έγχορδα Αθηνών» με τους τελειόφοιτους μαθητές της.
Από το 2013 ξεκινά ο Πανελλήνιος Διαγωνισμός Βιολιού – Υποτροφία Ισμήνης Χρυσοχόου – Κάρτερ και Γεωργίου Κάρτερ. Ο διαγωνισμός που αφορά μεταπτυχιακές σπουδές βιολιού στο εξωτερικό, τέθηκε υπό την αιγίδα του Ιδρύματος Αικατερίνης Λασκαρίδη, το οποίο ανέλαβε καθ’ ολοκληρίαν τη διοργάνωσή του. Δωρήτρια είναι η κ. Ισμήνη Χρυσοχόου – Κάρτερ. Το 2016 το Ίδρυμα Αικατερίνης Λασκαρίδη προκηρύσσει για πρώτη φορά τον Πανελλήνιο Ποιητικό Διαγωνισμό ανέκδοτης και αδημοσίευτης ποιητικής συλλογής για το ακαδημαϊκό έτος 2015-2016. Ο Διαγωνισμός πραγματοποιείται με την ευγενική χορηγία της Ισμήνης Χρυσοχόου-Κάρτερ προς τιμήν του ποιητικού και δημοσιογραφικού έργου του αείμνηστου συζύγου της, Γιώργου Κάρτερ.
Εξωτερικοί σύνδεσμοι
Κάρτερ Καρτερ Κατηγορία:Καθηγητές του Ωδείου Αθηνών
Κράτος Δικαίου (Αρμενία)
Το Κράτος Δικαίου ( Օրինաց երկիր, προφέρεται: Ορινάτς Γερκίρ) είναι ένα κεντροδεξιό πολιτικό κόμμα στην Αρμενία. Ιδρύθηκε το 1998 από τον Αρμένιο πολιτικό Αρτούρ Μπαγκντασαριάν, ο οποίος παραμένει πρόεδρος του κόμματος ως τώρα.
Ιστορία
Το κόμμα ιδρύθηκε το 1998 και το όνομά του σημαίνει κράτος δικαίου. Συμμετείχε, για πρώτη φορά, στις Αρμενικές βουλευτικές εκλογές του 1999, συγκέντρωσε το 5,37% των ψήφων και πήρε τις 6 από τις 131 έδρες του Κοινοβουλίου. Στις εκλογές του 2003, το κόμμα συγκέντρωσε το 12,98% των ψήφων και πήρε τις 19 από τις 131 έδρες του Κοινοβουλίου. Στις βουλευτικές εκλογές του 2007, συγκέντρωσε το 7,13% των ψήφων και πήρε τις 9 από τις 131 έδρες του Κοινοβουλίου.
Στις προεδρικές εκλογές του Φεβρουαρίου του 2008, ο πρόεδρος του Κράτους Δικαίου, Αρτούρ Μπαγκντασαριάν, ήταν υποψήφιος και ήρθε τρίτος, συγκεντρώνοντας το 16,69% των ψήφων. Στις βουλευτικές εκλογές του 2012, το Κράτος Δικαίου συγκέντρωσε το 5,47% των ψήφων και πήρε τις 6 από τις 131 έδρες του Κοινοβουλίου.
Το 2017, το Κράτος Δικαίου μετονομάστηκε σε "Αρμενική Αναγέννηση" και προσχώρησε σε μία πολιτική συμμαχία με το Κόμμα Ενωμένων Αρμενίων, της οποίας ηγήθηκε ο Ρούμπεν Αβαγκιάν. Στις βουλευτικές εκλογές του 2017 η Αρμενική Αναγέννηση συγκέντρωσε το 3,72% των ψήφων και έμεινε εκτός κοινοβουλίου. Την 13η Φεβρουαρίου 2018 το κόμμα επανήλθε στο αρχικό του όνομα. Το κόμμα αρχικά αρνήθηκε να συμμετάσχει στις πρόωρες βουλευτικές εκλογές του 2018. Τελικά, συμμετείχε αλλά συγκέντρωσε μόνο το 0,99% των ψήφων και έμεινε εκτός Κοινοβουλίου.
Αρχοντία της Κύπρου
Δημιουργήθηκε τον 8ο αιώνα και αντικαταστάθηκε από το Θέμα Κύπρου τον 10ο αιώνα όταν και απελευθερώθηκε από τους Άραβες. Κατά τους 9ο και 10ο αιώνα όταν η Κύπρος είχε κατακτηθεί από τους Άραβες συνεχιζόταν να διορίζεται βυζαντινός άρχων, από αυτή την περίοδο έχουν βρεθεί σφραγίδες οχτώ αρχόντων (διοικητών) , όπως επίσης και σφραγίδες διοικητών, άρχων, του 8ου και 9ου αιώνα.
Γνωστοί Άρχοντες ήταν οι :
Νοκντούμουκ
Το Νοκντούμουκ ή Νοκτούμουκ (ζελέ από πράσινα φασόλια) (κορεάτικα녹두묵)  είναι ένα κορεάτικο ζελέ που φτιάχνεται από άμυλο πράσινου φασολιού. Λέγεται επίσης και Τσονγκπόμουκ (청포묵) που σημαίνει διαυγές αφρώδης ζελέ εξαιτίας του άσπρου του χρώματος. Συνήθως χρωματίζεται με γαρδένια και λέγεται χουάνγκπόμουκ που σημαίνει κίτρινο αφρώδης ζελέ.
Σερβίρεται κρύο με ρύζι και αρωματίζεται με σάλτσα σόγιας και ξύδι.
Το Νοκντούμουκ σερβίρετε συνήθως σε σημαντικές περιστάσεις όπως γάμοι και εορτασμοί. Επίσης το Νοκντούμουκ είναι το κύριο συστατικό ενός πιάτου που σερβίρονταν σου κορεάτες αυτοκράτορες και λέγονταν Τανγκπιόνγκτσάι. Το Τανγκπιόνγκτσάι αποτελείται από Νοκντούμουκ, διάφορα λαχανικά και τηγανιτό μοσχαρίσιο κρέας και αρωματίζεται με σάλτσα σόγιας, ξύδι, ζάχαρη, αλάτι και σησαμέλαιο.
περαιτέρω ανάγνωση
Κατηγορία:Κορεάτικη κουζίνα Κατηγορία:Τρόφιμα με βάση όσπρια
Σπυρίδων Μακρής
Ο '''Σπυρίδων Γ. Μακρής''' (1926 – 20 Αυγούστου 1978) ήταν Έλληνας ιατρός, ο πρώτος στην ιστορία καθηγητής της αναισθησιολογίας στην Ελλάδα.
Απεφοίτησε από την ιατρική σχολή του Πανεπιστημίου Αθηνών. Ειδικεύθηκε στην ειδικότητα της αναισθησιολογίας στα εξής ιατρικά κέντρα των Η.Π.Α.:
Μετά το τέλος των σπουδών του έγινε λέκτορας ή επισκέπτης καθηγητής στα παραπάνω πανεπιστήμια, όπου δίδαξε και συμμετείχε σε έρευνες με πρωτοποριακά για την εποχή θέματα. Υπήρξε εταίρος του «Αμερικανικού Κολεγίου Αναισθησιολόγων» (A.C.A.).
Συνέγραψε δύο συγγράμματα, που ήταν επίσης τα πρώτα που εκδόθηκαν ποτέ στην ελληνική γλώσσα πάνω στην αναισθησιολογία:
όπως και το:
Επίσης έγραψε σχεδόν 100 επιστημονικές εργασίες, πολλές από τις οποίες έχουν δημοσιευθεί στο Science, το Anaesthesia and Analgesia και άλλα διεθνούς κύρους επιστημονικά περιοδικά.
Ο Σπυρίδων Μακρής απεβίωσε σε ηλικία 52 ετών στη Θεσσαλονίκη, από μετατραυματικό ανεύρυσμα της κοιλιακής αορτής που προκλήθηκε από τροχαίο ατύχημα.
Πηγές
Κατηγορία:Έλληνες αναισθησιολόγοι Κατηγορία:Καθηγητές Αριστοτελείου Πανεπιστημίου Θεσσαλονίκης Κατηγορία:Έλληνες ιατροί του 20ού αιώνα
Κυβέρνηση Τζαννή Τζαννετάκη 1989
Η Κυβέρνηση Τζαννή Τζαννετάκη 1989 (Ιούλιος - Οκτώβριος 1989) - κυβέρνηση συνεργασίας Ν.Δ. - ΣΥΝ ανέλαβε τη διακυβέρνηση της χώρας μετά την αδυναμία των  εκλογών του Ιουνίου να δώσουν μονοκομματική κυβέρνηση.
Οι βουλευτικές εκλογές της 18ης Ιουνίου 1989 που έγιναν με τον Ν.1847/1989, (που έμεινε γνωστός ως «νόμος Κουτσόγιωργα») έδωσαν μη επαρκή πλειοψηφία 145 βουλευτικών εδρών στη Νέα Δημοκρατία, με αποτέλεσμα κανένα κόμμα να μην συγκεντρώσει αυτοδυναμία. Ο Πρόεδρος της Δημοκρατίας, τότε, ξεκίνησε σύμφωνα με το Σύνταγμα, τις διερευνητικές εντολές για τον σχηματισμό κυβέρνησης. Ύστερα από έντονες διαβουλεύσεις, και προκειμένου, όπως τουλάχιστον ειπώθηκε δημόσια, να μην παραγραφούν τα αδικήματα του Ανδρέα Παπανδρέου και να σταλούν στη Δικαιοσύνη όλοι οι εμπλεκόμενοι στο σκάνδαλο Κοσκωτά, οι ηγέτες της Νέας Δημοκρατίας, Κωνσταντίνος Μητσοτάκης, και του Συνασπισμού, Χαρίλαος Φλωράκης και Λεωνίδας Κύρκος, αποφάσισαν την στήριξη «Κυβέρνησης ειδικού σκοπού», όπως την ονόμασαν, με Πρωθυπουργό τον αποδεκτό από όλες τις πλευρές, βουλευτή της Ν.Δ., Τζαννή Τζαννετάκη.
Πράγματι, μετά το πέρας των προγραμματικών δηλώσεων, η κυβέρνηση στις 9 Ιουλίου 1989 παίρνει ψήφο εμπιστοσύνης από την Βουλή με 174 ψήφους υπέρ και 125 κατά. Υπέρ της κυβέρνησης ψήφισαν οι 145 βουλευτές της Ν.Δ., 27 του ΣΥΝ (εξαιρουμένου του Κώστα Κάππου του ΚΚΕ), ο βουλευτής της ΔΗ.ΑΝΑ., Κωστής Στεφανόπουλος, και ο μουσουλμάνος βουλευτής του κόμματος Εμπιστοσύνη Αχμέτ Σαδίκ.
Τον Αύγουστο του 1989 η κυβέρνηση Τζαννετάκη με τη συμπλήρωση 40 χρόνων από το τέλος του Εμφυλίου πολέμου αποφάσισε να καταστρέψει στις 29 Αυγούστου, στις υψικάμινους της Χαλυβουργικής στον Ασπρόπυργο, 17.500.000 αστυνομικούς φακέλους πολιτικών φρονημάτων πολιτών. Πολλοί διαμαρτυρήθηκαν για την καταστροφή πολύτιμου αρχειακού υλικού, ενώ αναπτύχτηκαν και σκέψεις για πιθανή καταστροφή ενοχοποιητικών στοιχείων.
Ολοκληρώνοντας το έργο της, η κυβέρνηση παραιτήθηκε στις 6/10/1989 προκειμένου να διοριστεί Υπηρεσιακή, με σκοπό την διενέργεια εκλογών.
Τηλεόραση υγρών κρυστάλλων
thumb|right|200px|Μια τηλεόραση υγρών κρυστάλλων Η τηλεόραση υγρών κρυστάλλων ή τηλεόραση LCD είναι ένας τύπος τηλεόρασης, η οθόνη της οποίας βασίζεται στην τεχνολογία υγρών κρυστάλλων για την παραγωγή εικόνων. Είναι η πιο διαδεδομένη τεχνολογία τηλεοράσεων τα τελευταία χρόνια, ξεπερνώντας την παλαιότερη τεχνολογία καθοδικού σωλήνα (CRT), αλλά και την ανταγωνιστική, σύγχρονη τεχνολογία πλάσμα. Οι τηλεοράσεις με οθόνη υγρών κρυστάλλων είναι πιο λεπτές από τις CRT και διατίθενται σε μεγαλύτερες διαστάσεις.
Αρχές λειτουργίας
Το φως αρχικά παράγεται από λαμπτήρες φθορισμού που βρίσκονται πίσω από την οθόνη και κατευθύνεται προς τους υγρούς κρυστάλλους. Τα τελευταία χρόνια άρχισε η διάθεση στην αγορά τηλεοράσεων LCD που χρησιμοποιούν φωτοεκπέμπουσες διόδους (LED), αντί για λαμπτήρες φθορισμού ως πηγές φωτός, καθώς προσφέρουν σημαντικά πλεονεκτήματα, όπως αυξημένο χρωματικό εύρος, μεγάλη διάρκεια ζωής και βαθύτερο μαύρο. Οι υγροί κρύσταλλοι λειτουργούν ως φωτοφράκτες και καθορίζουν το ποσό του φωτός που θα περάσει δια μέσου της οθόνης προς τον θεατή. Διαφορετικά φίλτρα σε κάθε υπο-στοιχείο (subpixel) δίνουν τα τρία βασικά χρώματα και ο συνδυασμός τους δημιουργεί τον χρωματισμό του εικονοστοιχείου (pixel). Κατασκευάζονται σε διάφορες διαστάσεις, με ενδεικτική γκάμα από 10 ίντσες έως και 70, ενώ σε περιορισμένη διάθεση ή και ως ασκήσεις τεχνολογίας υπάρχουν συσκευές που ξεπερνούν τις 100 ίντσες. Χαρακτηρίζονται από μεγάλη φωτεινότητα, εξαιρετικά λεπτή κατασκευή και ελάχιστη ακτινοβολία.
Παραπομπές
Κατηγορία:Τηλεοπτική τεχνολογία Κατηγορία:Τεχνολογίες προβολής
Γεράσιμος Α΄ Αλεξανδρείας
Ο Γεράσιμος ήταν Έλληνας λόγιος του 17ου αιώνα και πατριάρχης Αλεξανδρείας.
Βιογραφία
Ήταν από την Κρήτη και ονομάζονταν Σπαρταλιώτης. Διαδέχτηκε το 1620 στον πατριαρχικό θρόνο Αλεξανδρείας τον συμπατριώτη του Κύριλλο Λούκαρη. Παραιτήθηκε το 1647 και πήγε στο Άγιο Όρος για να μονάσει.
Συγγράμματα
Έγραψε πολλά και μάλιστα κρίσεις και αναπτύξεις στην ιερά γραφή. Έγραψε λόγους πανηγυρικούς, εκκλησιαστική ρητορική και άλλα.
Πηγές
Κατηγορία:Πατριάρχες Αλεξανδρείας και πάσης Αφρικής Κατηγορία:Έλληνες λόγιοι του 17ου αιώνα Κατηγορία:Επίσκοποι του 17ου αιώνα
Beaujolais nouveau
μικρογραφία|Beaujolais nouveau. Το Beaujolais nouveau (γαλλική προφορά: bo.ʒɔ.lɛ nu.vo) είναι ερυθρός οίνος ο οποίος παράγεται από την ποικιλία των σταφυλιών Gamay τα οποία καλλιεργούνται στην περιοχή Μπωζολαί της Γαλλίας. Είναι ο πλέον δημοφιλής «πρώτος οίνος» (vin de primeur), ζυμωμένος για λίγες μόλις εβδομάδες πριν διατεθεί προς πώληση την τρίτη Πέμπτη του Νοεμβρίου. Την «Ημέρα Beaujolais Nouveau» πραγματοποιείται έντονο μάρκετινγκ, μέσω ενός αγώνα με τον χρόνο ώστε να φτάσουν οι πρώτες φιάλες στις διαφορετικές αγορές του κόσμου. Η τρέχουσα πρακτική είναι η αποστολή του οίνου πριν από την τρίτη Πέμπτη του Νοεμβρίου η διάθεσή του στις τοπικές αγορές την 12:01 π.μ. τοπική ώρα.
Ιστορικό
αριστερά|μικρογραφία|Αμπελώνες στην περιοχή Beaujolais οι οποίοι βρίσκονται νότια της [[Βουργουνδίας.]] Το beaujolais ήταν πάντα ο «ετήσιος οίνος» (vin de l'année) ο οποίος εόρταζε το τέλος της εσοδείας, αλλά έως το τέλος το Β΄ Παγκοσμίου Πολέμου προοριζόταν αποκλειστικά για τοπική κατανάλωση. Μάλιστα, όταν το 1937 καθιερώθηκε η ονομασία ΠΟΠ Beaujolais, οι κανονισμοί του ΠΟΠ σήμαιναν ότι ο οίνος Beaujolais μπορούσε να πωληθεί μόνο μετά τις 15 Δεκεμβρίου του έτους συγκομιδής. Αυτοί οι κανονισμοί χαλάρωσαν στις 13 Νοεμβρίου 1951, και η Union Interprofessionnelle des Vins du Beaujolais (UIVB) έθεσε επισήμως την 15η Νοεμβρίου ως την ημερομηνία κυκλοφορίας του, κάτι που έκτοτε έγινε γνωστό ως Beaujolais nouveau.
Ελάχιστα μέλη του UIVB θεώρησαν πως το Beauujolais nouveau θα μπορούσε να πωληθεί. Δεν ήταν μόνο ένας τρόπος για να ξεκαθαρίσουν πολλά vin ordinaire με ένα καλό κέρδος, αλλά η πώληση κρασιού εντός ολίγων εβδομάδων από τη συγκομιδή, ήταν σημαντική για τις ταμειακές ροές. Εξ ου και η ιδέα που γεννήθηκε από ένα αγώνα προς το Παρίσι, ο οποίος έφερνε τις πρώτες φιάλες του νέου τρύγου. Αυτό προσέλκυσε εκτενή κάλυψη από τα μέσα μαζικής ενημέρωσης και, από τη δεκαετία του 1970, είχε πλέον γίνει εθνικό γεγονός. Στη δεκαετία του 1980, ο αγώνας εξαπλώθηκε προς τις γειτονικές χώρες της Ευρώπης, έπειτα προς τη Βόρεια Αμερική και κατά τη δεκαετία του 1990, προς την Ασία. Το 1985, η ημερομηνία άλλαξε στην τρίτη Πέμπτη του Νοεμβρίου, ώστε η προώθηση να εκμεταλλευτεί στο έπακρο στο επόμενο Σαββατοκύριακο.
Παραγωγή
δεξιά|μικρογραφία|Το σταφύλι Gamay που χρησιμοποιείται για την παρασκευή του Beaujolais nouveau. Το Beaujolais nouveau παρασκευάζεται από το σταφύλι Gamay noir à Jus blanc, κοινώς γνωστό και ως Gamay. Τα σταφύλια θα πρέπει να προέρχονται από την ΠΟΠ Beaujolais, με αποκλεισμό των δέκα "cru" ονομασιών. Καλλιεργούνται σε «πετρώδη, σχιστά εδάφη». Παράγονται τόσο το Beaujolais Nouveau όσο και το Beaujolais-Villages Nouveau με το τελευταίο να προέρχεται από τα περίπου 30 μη-cru χωριά της περιοχής. Η παραγωγή του Nouveau είναι περίπου το 25% της συνολικής παραγωγής στη Beaujolais. Από το 2017, υπάρχουν 2000 παραγωγοί οι οποίοι παράγουν 27,5 εκατομμύρια κιβώτια, με το 40% να εξάγεται από τη Γαλλία.
Σύμφωνα με το νόμο, όλα τα σταφύλια στην περιοχή πρέπει να συλλέγονται χειρωνακτικά. Το κρασί παρασκευάζεται με την χρήση της ανθρακικής διάλυσης, πλήρους αναερόβιας ζύμωσης των μούρων, η οποία δίνει έμφαση στις γεύσεις των φρούτων χωρίς την εξαγωγή των πικρών τανινών από τους φλοιούς των σταφυλιών. Τα σταφύλια φορτώνονται σε ένα μεγάλο σφραγισμένο δοχείο (κοντέινερ) (της τάξης των 20.000 U.S.-γαλονιών (76.000 L)) το οποίο πληρούται με διοξείδιο του άνθρακα. Τα σταφύλια που συνθλίβονται ήπια στον πυθμένα του δοχείου από το βάρος των σταφυλιών, αρχίζουν να ζυμώνονται, εκπέμποντας περισσότερο CO2. Όλο αυτό τα διοξείδιο του άνθρακα προκαλεί τη ζύμωση μέσα στα μη θρυμματισμένα σταφύλια (χωρίς πρόσβαση στο οξυγόνο, εξ ου και η «αναερόβια ζύμωση»). Ο οίνος που προκύπτει είναι φρέσκος, φρουτώδης και πολύ χαμηλός σε τανίνες. Μέρος της επιτυχίας του Beaujolais Nouveau οφείλεται στο σταφύλι Gamay - μπορεί εύκολα να παράγει αυτό το πολύ απλό κρασί και να παράγει πιο περίπλοκους οίνους. Τα περισσότερα λοιπά ερυθρά οινοποιήσιμα σταφύλια δεν θα μπορούσαν να δημιουργήσουν εύκολα οίνους τύπου « nouveau ».
Εορτασμός
Η «Ημέρα Beaujolais» συνοδεύεται από εκδηλώσεις δημοσιότητας και έντονη προώθηση. Το παραδοσιακό σύνθημα, ακόμη και στις αγγλόφωνες χώρες, ήταν το « Le Beaujolais nouveau est arrivé! » (σε μετάφραση, « Το νέο Beaujolais έχει αφιχθεί! »), αλλά το 2005 αυτό άλλαξε στο "It's Beaujolais Nouveau Time!" (σε μετάφραση, «Είναι η ώρα του νέου Beaujolais!»). Στις Ηνωμένες Πολιτείες, προωθείται ως ποτό για την Ημέρα των Ευχαριστιών, η οποία πάντοτε συμπίπτει ακριβώς μία εβδομάδα μετά την κυκλοφορία του κρασιού (την τέταρτη Πέμπτη του Νοεμβρίου). Πολλοί παραγωγοί κυκλοφορούν το νέο μοντέλο με ένα πολύχρωμο ή αφηρημένο σχέδιο το οποίο αλλάζει κάθε έτος, συνήθως ως εξέλιξη από το σχεδιασμό του προηγούμενου έτους. Ο παραγωγός Georges Duboeuf έχει μεταξωτές γραβάτες όπου έκαστο έτος γίνονται από το αφηρημένο σχέδιο της ετικέτας, και τις εμπορεύεται μέσω επιλεγμένων χονδρεμπόρων και διανομέων. Σε διάφορες μητροπολιτικές περιοχές στην ανατολική Ασία, το Nouveau την 3η Πέμπτη του Νοεμβρίου, θεωρείται ως ένα σύμβολο θέσης (status) και ως στοιχείο πολυτελείας. Υπάρχει τόσο μεγάλη έμφαση σε αυτή την ημερομηνία, που υπάρχουν πολλές εταιρείες αερομεταφορών οι οποίες έχουν ηλεκτρονικά άρθρα σχετικά με το πώς οργανώνουν τις αεροπορικές αποστολές, αρχής γενομένης από τα τέλη Οκτωβρίου.
Στυλ
δεξιά|μικρογραφία|260x260εσ|Οίνος Beaujolais nouveau. Το Beaujolais nouveau είναι ένας πορφυρός-ροζ οίνος, ο οποίος αντανακλά τη νιότη του, εμφιαλώνεται μόλις 6-8 εβδομάδες μετά τη συγκομιδή. Η μέθοδος παραγωγής σημαίνει ότι υπάρχει πολύ λίγη τανίνη και ο οίνος δύναται να κυριαρχεί από τέτοιες φρουτώδεις εστερικές γεύσεις όπως μπανάνας, σταφυλιού, φράουλας, σύκου και pear drop. Συνιστάται το κρασί να ψύχεται λίγο στους 13°C (55°F).
Το Beaujolais nouveau προορίζεται για άμεση κατανάλωση. Παρόλο που μερικά nouveau μπορούν να διατηρηθούν για μερικά χρόνια, δεν υπάρχει πραγματικός λόγος, καθώς δεν βελτιώνεται με τα χρόνια. Για λόγους σύγκρισης, τα πρότυπα κρασιά ΠΟΠ Beaujolais κυκλοφορούν το επόμενο έτος και μπορούν να διατηρηθούν για ένα ή περισσότερα χρόνια πριν καταναλωθούν. Τα κρασιά παρουσιάζουν συγκεκριμένες διακυμάνσεις μεταξύ των ετών και ως εκ τούτου θεωρούνται ως ένας πρώιμος δείκτης της ποιότητας της περιφερειακής συγκομιδής του έτους.
Για μια περίοδο περί τα τέλη της δεκαετίας του '90, ορισμένοι κριτικοί οίνου επέκριναν το Beaujolais nouveau ως απλό ή μη ώριμο. Για παράδειγμα, η Karen MacNeil, διακεκριμένη κριτικός οίνου, έγραψε ότι «Το ποτό, σας δίνει το ίδιο είδος ανόητης ευχαρίστησης όπως και με την κατανάλωση της ζύμης κουλουριών». Ένας άλλος γνωστός κριτικός οίνων, ο Robert M. Parker ο νεώτερος, διαφωνεί, αποκαλώντας αυτές τις απόψεις «γελοίες» και περιγράφοντας τα καλύτερης σοδειάς κρασιά ως «νοστιμότατα, ενθουσιώδη, πληθωρικά, φρέσκα, ζωηρά φρουτώδη». Φαίνεται ότι υπάρχει γενική συμφωνία ότι πρόκειται για έναν οίνο ο οποίος προορίζεται για απόλαυση και όχι για ανάλυση, ο οποίος πίνεται απολαυστικά παρά σιγά-σιγά.
Παρόμοιοι οίνοι
Η εμπορική επιτυχία του Beaujolais nouveau οδήγησε στην ανάπτυξη και άλλων «πρώιμων» οίνων σε άλλες περιοχές της Γαλλίας, όπως του ΠΟΠ Gaillac πλησίον της Τουλούζης. Τέτοιοι οίνοι όπως και οι αντίστοιχοι τους στο Beaujolais, τυπικά κυκλοφορούν την τρίτη Πέμπτη του Νοεμβρίου. Η πρακτική έχει εξαπλωθεί και σε άλλες οινοπαραγωγές χώρες, όπως Ιταλία ("Vino Novello"), Ισπανία ("Vino joven") και ΗΠΑ ("Nouveau wine").
Στις Ηνωμένες Πολιτείες, αρκετοί οινέμποροι έχουν παραγάγει οίνους τύπου Nouveau, χρησιμοποιώντας διάφορες ποικιλίες σταφυλιών όπως Gamay, Zinfandel, Tempranillo, Pinot noir ή ακόμα και ρίσλινγκ.
Σημειώσεις
<references responsive="0" group="Σημ." />
Εξωτερικοί σύνδεσμοι
Κατηγορία:Γαλλικό κρασί
Ελληνικά Λουτρά (Αρχαία Ολυμπία)
Τα Ελληνικά Λουτρά είναι λουτρά εντός του αρχαιολογικού χώρου της αρχαίας Ολυμπίας.
Περιγραφή και ιστορικά στοιχεία
Είναι τα αρχαιότερα λουτρά του χώρου και βρίσκονται δυτικά, έξω από τον ιερό περίβολο της Άλτεως, κοντά στον ποταμό Κλαδέο. Κατασκευάστηκαν κατά τον 5ο αιώνα π.Χ. και συνέχισαν να διαμορφώνονται καθ' όλη τη διάρκεια που χρησιμοποιούνταν. Τον 2ο αιώνα μ.Χ. χρησιμοποιήθηκαν ως θεμέλια για να χτιστούν πάνω τους οι Θέρμες του Κλαδέου.
Ο χαρακτηρισμός τους ως «ελληνικά» τα διακρίνει από τα υπόλοιπα λουτρά της περιοχής, που χτίστηκαν κατά τη ρωμαϊκή εποχή. Το απλό κτίσμα με το πηγάδι, που χρησιμοποιήθηκε στην αρχή, μετατράπηκε σταδιακά σε ένα πολυτελή χώρο με πιο σύνθετη αρχιτεκτονική και πλούσια διακόσμηση και ψηφιδωτά. Κατά τους ρωμαϊκούς χρόνους, τελειοποιήθηκε και το σύστημα υδροδότησης και αποχέτευσης ενώ κατασκευάστηκε και πισίνα. Τα λουτρά ήταν ψυχρά και θερμά, πράγμα συνηθισμένο στους προπονητικούς και αγωνιστικούς χώρους. Στις μέρες μας, το εσωτερικό των κτηρίων δεν είναι επισκέψιμο στο κοινό.
Τα Ελληνικά Λουτρά χτίστηκαν για να εξυπηρετήσουν τις ανάγκες των αθλητών, καθώς τα χρησιμοποιούσαν για να πλυθούν μετά τις προπονήσεις ή τους αγώνες. Κατά την αρχαιότητα, οι αθλητές, για να πετύχουν την καλύτερη δυνατή απόδοση, συνήθιζαν κατά την προετοιμασία τους, να αλείφουν το σώμα τους με έλαια και στη συνέχεια να ρίχνουν επάνω τους σκόνη. Ήταν μια διαδικασία χρονοβόρα, αλλά απαραίτητη, και γινόταν με έναν τελετουργικό τρόπο. Την ίδια βαρύτητα έδιναν οι αθλητές και για τον καθαρισμό του σώματος στο τέλος των προπονήσεων και των αγώνων. Σε πρώτη φάση, χρησιμοποιούσαν τη μεταλλική στλεγγίδα (στλεγγίς), για να ξύσουν με αυτή και να απομακρύνουν τα έλαια, τη σκόνη και τον ιδρώτα. Ακολουθούσαν μαλάξεις για να καταπραΰνουν το νευρικό σύστημα. Στο τελικό στάδιο, γινόταν ο καθαρισμός του σώματος και της ψυχής με νερό.
Εξωτερικοί σύνδεσμοι
Κατηγορία:Αρχαία Ολυμπία
Σπήλαιο Βρέλο
Το Σπήλαιο Βρέλο (Врело пештери) είναι ένα σπήλαιο που βρίσκεται σε απόσταση 15 χλμ. από την πόλη των Σκοπίων, την πρωτεύουσα της Βόρειας Μακεδονίας. Διακρίνεται σε δύο τμήματα, ένα υποβρύχιο και ένα υπέργειο. Με βάθος ~230 μέτρα η υποβρύχια σπηλιά Βρέλο είναι από τις βαθύτερες του κόσμου, η βαθύτερη στα Βαλκάνια και η 2η βαθύτερη στην Ευρώπη και ακόμη δεν έχει εξερευνηθεί εξολοκλήρου. αριστερά|μικρογραφία|280x280εσ|Η είσοδος του σπηλαίου με τις λίθινες επιγραφές.
Περιγραφή
Το σπήλαιο Βρέλο βρίσκεται στο φαράγγι Μάτκα, στη δεξιά πλευρά του ποταμού Τρέσκα, κοντά στα Σκόπια. Η οροφή του υπέργειου τμήματος καλύπτεται από εντυπωσιακούς σταλακτίτες. Στους σχηματισμούς σπηλαιολογικού ενδιαφέροντος περιλαμβάνονται οι λευκές κρυσταλλικές «δίδυμες στήλες» ύψους 6 μέτρων.
Στο βάθος της σπηλιάς βρίσκονται δύο λίμνες, η Μικρή και η Μεγάλη Λίμνη με τη δική τους Ρωσική παραλία. Το όνομα της παραλίας προέρχεται από τους πρώτους που βούτηξαν στη λίμνη, και ήταν Ρώσοι πιλότοι που υπηρετούσαν στην Μακεδονική αεροπορία. Η Μικρή λίμνη έχει σχήμα οχτάρι, πλάτος 8 μ., μήκος και βάθος 15 μ., ενώ η Μεγάλη Λίμνη έχει μήκος 35 μ., πλάτος 15 μ. και βάθος 15-18 μ. αριστερά|μικρογραφία|267x267εσ|[[Σταλαγμίτης του σπηλαίου]] σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Vrelo_Cave_stairs_(8172273133).jpg|εναλλ.=|μικρογραφία|267x267εσ|Σκάλες μέσα στη σπηλιά Στο εσωτερικό του σπηλαίου, στην ονομαζόμενη «Σάλα κονσέρτων» βρίσκονται οι «λίθινες επιγραφές». Πρόκειται για κείμενο γραμμένο σε λίθινες πλάκες, με ιδιαίτερο σύστημα γραφής, για την κατανόηση του οποίου χρειάζεται αποκρυπτογράφηση και ανάλυση από ειδικούς.
Βαθυμέτρηση
Το 2008 το σπήλαιο βρισκόταν στην 71η θέση με βάθος 100 μέτρων, αλλά με νέες έρευνες που πραγματοποιήθηκαν το 2009 ανακαλύφθηκε ότι το σπήλαιο είχε βάθος τουλάχιστον 192 μ. και έτσι βρέθηκε στην 14η θέση. Το 2010 ο ιταλός δύτης Λουίτζι Κασάτι έκανε κατάδυση 212 μ. θέτοντας το νέο ρεκόρ, ενώ το 2016 ο Πολωνός δύτης Κρζίστοφ Στάρναβσκι καταδύθηκε σε βάθος 230 μέτρων, και δήλωσε ότι «το σπήλαιο φαίνεται πως ανοίγεται βαθύτερα και μπορεί να εξερευνηθεί περαιτέρω σε μια επόμενη αποστολή», που σημαίνει ότι μεγάλο μέρος του παραμένει ανεξερεύνητο και το πραγματικό βάθος του δεν έχει αποκαλυφθεί.
Αναφορές
Κατηγορία:Σπήλαια ανά χώρα Κατηγορία:Γεωγραφία της Βόρειας Μακεδονίας
Μιχάλης Περάνθης
Ο Μιχάλης Περάνθης (λογοτεχνικό ψευδώνυμο του Μιχάλη Γ. Παπαδόπουλου) ήταν ποιητής, πεζογράφος και κριτικός από τους σπουδαιότερους της νεότερης ελληνικής γραμματείας, ο οποίος γεννήθηκε στην Άρτα το 1917 και πέθανε στην Αθήνα στις 3 Αυγούστου 1984.
Βιογραφία
Η καταγωγή του ήταν από την περιοχή των Τζουμέρκων. Παρακολούθησε τα μαθήματα του Δημοτικού και του Γυμνασίου στη γενέτειρά του και το 1934 εγγράφηκε στη Νομική Σχολή του Πανεπιστημίου Αθηνών, στο τμήμα πολιτικών και οικονομικών επιστημών, από όπου και αποφοίτησε το 1941. Το Μάρτιο του 1939 στρατεύθηκε, το Φεβρουάριο του 1941 ορκίστηκε έφεδρος ανθυπολοχαγός και κατά τη διάρκεια της Κατοχής υπηρέτησε ως υπάλληλος στο Ελεγκτικό Συνέδριο. Μετά το τέλος του Πολέμου επανήλθε στις τάξεις του στρατού, όπου έμεινε μέχρι το 1948 απασχολούμενος συγχρόνως ως δημοσιογράφος. Συνεργάστηκε με τις εφημερίδες Έθνος, Αθηναϊκή, Ελεύθερος Λόγος, Ηπειρωτικό Μέλλον και με τα λογοτεχνικά περιοδικά Νέα Εστία, Πάνθεον, Καλλιτεχνικά Νέα, Γνώσεις και Πνευματική Ζωή.
Λογοτεχνική δράση
Ήδη από το 1933 είχε δημοσιεύσει στίχους του στις εφημερίδες Μαθητικός Τύπος και Ελεύθερος Λόγος στην Άρτα και το 1935 βραβεύθηκε από την Ηπειρωτική Εταιρεία για μια συλλογή λαογραφικού υλικού, που είχε συγκεντρώσει από τα μαθητικά του χρόνια. Από το 1949, όμως, επιδόθηκε συστηματικά στη λογοτεχνία. Τιμήθηκε για διάφορα έργα του από την Ακαδημία Αθηνών, από την Επιτροπή Κρατικών Βραβείων και το Δήμο Αθηναίων. Έγραψε ποιήματα, αναγνώσματα, ταξιδιωτικές εντυπώσεις, χρονογραφήματα, κριτικές βιβλίων, θεάτρου και κινηματογράφου.
Διακρίσεις
Μεταξύ του 1955 και του 1959 διετέλεσε σύμβουλος σε πνευματικά θέματα του Υπουργείου Παιδείας και Θρησκευμάτων, μέλος της Επιτροπής Εθνικών Δημοσιευμάτων και της Επιτροπής Κρίσεως Σχολικών Βιβλίων.
Πηγές
Κατηγορία:Νεοέλληνες ποιητές Κατηγορία:Έλληνες συγγραφείς Κατηγορία:Άρτα
2751 Κάμπμπελ
Ο Κάμπμπελ (Campbell) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Γουίλιαμ Γουάλας Κάμπμπελ.
Φυσικά χαρακτηριστικά
Τα κυρίως φυσικά χαρακτηριστικά του Κάμπμπελ είναι άγνωστα. Ο Κάμπμπελ περιστρέφεται γύρω από τον εαυτό του μία φορά κάθε 2 ώρες και 45 λεπτά, μία πολύ ταχεία περιστροφή, ακόμα και για αστεροειδή.
Εξωτερικοί σύνδεσμοι-πηγές
Καμπμπελ
Κιουάνο
Το κιουάνο (επιστημονική ονομασία Cucumis metuliferus), γνωστό επίσης και ως κιβάνο, αγκαθωτό αφρικανικό αγγούρι ή πεπόνι είναι ο καρπός ενός μονοετούς αναρριχώμενου φυτού φυτρώνει στην Αφρική και κυρίως σε αμμώδης περιοχές όπως η έρημος Καλαχάρι. Το φρούτο θυμίζει το αγγούρι στη γεύση όμως λίγο πιο αλμυρό. Το χρώμα του είναι κίτρινο με πορτοκαλί όταν είναι ώριμο και έχει αγκάθια. Επίσης είναι πλούσιο σε νερό ενώ από μέσα είναι πράσινο και ζουμερό.
πηγές
http://www.dinfo.gr/%CF%84%CE%B1-10-%CF%80%CE%B9%CE%BF-%CF%80%CE%B1%CF%81%CE%AC%CE%BE%CE%B5%CE%BD%CE%B1-%CF%86%CF%81%CE%BF%CF%8D%CF%84%CE%B1-%CF%83%CE%B5-%CF%8C%CE%BB%CE%BF-%CF%84%CE%BF%CE%BD-%CE%BA%CF%8C%CF%83%CE%BC/
Κατηγορία:Φρούτα
Άλαν Τούρινγκ
Ο Άλαν Μάθισον Τούρινγκ ή Τιούρινγκ(Alan Matheson Turing, 23 Ιουνίου 1912 – 7 Ιουνίου 1954) ήταν Άγγλος μαθηματικός, καθηγητής της λογικής, κρυπτογράφος και θεωρητικός βιολόγος. Θεωρείται ο «πατέρας της επιστήμης υπολογιστών», χάρη στην πολύ μεγάλη συνεισφορά του στο γνωστικό πεδίο της θεωρίας υπολογισμού κατά τη δεκαετία του 1930, αλλά και της τεχνητής νοημοσύνης, χάρη στο λεγόμενο τεστ Τούρινγκ, την οποία πρότεινε το 1950: έναν τρόπο για να διαπιστωθεί πειραματικά αν μία μηχανή έχει αυθεντικές γνωστικές ικανότητες και μπορεί να σκεφτεί.
Το έργο του από τη δεκαετία του '30 προσέδωσε στην ως τότε άτυπη έννοια του αλγορίθμου μία επίσημη, αυστηρή μαθηματική διατύπωση μέσω της λεγόμενης Μηχανής Τούρινγκ. Ακόμα, ο Τούρινγκ διατύπωσε από κοινού με τον Αλόνζο Τσερτς την περίφημη εικασία του, ευρέως αποδεκτή, σύμφωνα με την οποία οποιοδήποτε μαθηματικό μοντέλο υπολογισμού είναι είτε ισοδύναμο είτε υποδεέστερο της Καθολικής Μηχανής Τούρινγκ, επομένως αυτή περιγράφει τον ευρύτερο δυνατό υπολογιστή γενικού σκοπού: είναι θεωρητικά ικανή να υπολογίσει ό,τι είναι δυνατό να υπολογιστεί αλγοριθμικά.
Μετά τον Πόλεμο, σχεδίασε έναν από τους πρώτους ηλεκτρονικούς προγραμματίσιμους ψηφιακούς υπολογιστές στο Εθνικό Φυσικό Εργαστήριο, όπως λεγόταν, και κατασκεύασε μια δεύτερη υπολογιστική μηχανή στο Πανεπιστήμιο του Μάντσεστερ. Ο Τούρινγκ πέθανε το 1954, 16 μέρες πριν τα 42α γενέθλιά του από δηλητηρίαση από κυάνιο. Έρευνα προσδιόρισε το θάνατό ως αυτοκτονία, αλλά είναι γνωστό ότι τα στοιχεία επίσης στηρίζουν την πιθανότητα τυχαίας δηλητηρίασης. Το Βραβείο Τούρινγκ, η ύψιστη επιστημονική διάκριση στον χώρο της πληροφορικής από το 1966 κι έπειτα, ονομάστηκε έτσι προς τιμήν του.
Παιδική ηλικία και εφηβεία
Ο Τούρινγκ γεννήθηκε το 1912 στο Πάντιγκτον (Paddington) του Λονδίνου. Ο πατέρας του, Τζούλιους Μάθισον Τούρινγκ, ήταν μέλος της ινδικής δημόσιας υπηρεσίας. Ο Τζούλιους και η σύζυγος του Έθελ Στόνι (Ethel Stoney), θέλησαν να μεγαλώσουν τον Άλαν στη Μεγάλη Βρετανία, έτσι επέστρεψαν στο Πάντιγκτον. Η υπηρεσία του πατέρα του ήταν όμως ακόμα ενεργή και κατά τη διάρκεια των ετών της παιδικής ηλικίας του Άλαν Τούρινγκ οι γονείς του ταξίδεψαν μεταξύ του Γκίλντφορντ της Αγγλίας και της Ινδίας, αφήνοντας τους δύο γιους τους να μένουν με φίλους στην Αγγλία, προκειμένου να μην διακινδυνεύσει η υγεία τους στις βρετανικές αποικίες. Πολύ νωρίς, ο Τούρινγκ παρουσίασε τα σημάδια της μεγαλοφυΐας του, που επρόκειτο να επιδείξει και αργότερα. Λέγεται ότι διδάχθηκε να διαβάζει σε τρεις εβδομάδες και παρουσίαζε μεγάλη οικειότητα με τους αριθμούς και τους γρίφους.
Οι γονείς του τον έγραψαν στο St. Michael, ένα ημερήσιο σχολείο, όταν ήταν έξι ετών. Η διευθύντρια αναγνώρισε τη μεγαλοφυΐα του εξ αρχής, όπως και πολλοί από τους εκπαιδευτικούς του. Το 1926, σε ηλικία 14 ετών, πήγε στο σχολείο Sherborne στο Ντόρσετ ως εσώκλειστος. Η πρώτη ημέρα του συνέπεσε με μια γενική απεργία στην Αγγλία και έτσι οδήγησε μόνος του, πάνω από εξήντα μίλια με το ποδήλατό του από το Σαουθάμπτον μέχρι το σχολείο του, αφού σταμάτησε σε ένα πανδοχείο για να περάσει την νύχτα - ένας άθλος που αναφέρθηκε και στον τοπικό Τύπο της εποχής. thumb|218x218px|Το King College του Cambridge, όπου η αίθουσα υπολογιστών ονομάστηκε Τούρινγκ, ο οποίος έγινε φοιτητής εκεί το 1931 και Fellow το 1935 Η φυσική κλίση του Τούρινγκ προς τα μαθηματικά και την επιστήμη δεν ήταν ικανή να κερδίσει τον σεβασμό των δασκάλων του στο Sherborne, ένα διάσημο και ακριβό δημόσιο σχολείο, το οποίο έδινε περισσότερη έμφαση στους κλασσικούς. Ο διευθυντής του έγραψε στους γονείς του: "Ελπίζω ότι δεν θα πέσει μεταξύ δύο σχολών. Εάν πρόκειται να μείνει στο δημόσιο σχολείο, πρέπει να στοχεύσει να γίνει μορφωμένος. Εάν πρόκειται να γίνει απλώς επιστημονικός ειδικός, σπαταλά το χρόνο του σε ένα δημόσιο σχολείο". Παρά το γεγονός αυτό, ο Τούρινγκ συνέχισε να παρουσιάζει αξιοπρόσεκτες δυνατότητες στις επιστήμες που αγαπούσε, λύνοντας προηγμένα προβλήματα του 1927 χωρίς ακόμη να έχει μελετήσει το στοιχειώδη λογισμό. Το 1928, σε ηλικία δέκα έξι ετών, ο Τούρινγκ μελέτησε την εργασία του Άλμπερτ Αϊνστάιν και όχι μόνο την κατάλαβε αλλά προεξέτεινε τα ερωτήματα του Αϊνστάιν για τους νόμους του Νεύτωνα για την κίνηση, σε ένα κείμενο το οποίο δεν δημοσιεύθηκε. Οι ελπίδες και οι φιλοδοξίες του Τούρινγκ στο σχολείο αυξήθηκαν από τα ισχυρά αισθήματά του για το φίλο του Christopher Morcom, τον οποίο ερωτεύτηκε, αν και δεν υπήρχε ανταπόκριση. Ο Morcom πέθανε μόνο μερικές εβδομάδες πριν από το τελευταίο εξάμηνο τους στο Sherborne, από περιπλοκές της βοοειδούς φυματίωσης, μετά από κατανάλωση μολυσμένου γάλακτος αγελάδας.
Κολέγιο και η εργασία του για την υπολογισιμότητα
Λόγω της απροθυμίας του να εργαστεί τόσο σκληρά στις κλασσικές μελέτες όσο στην επιστήμη και τα μαθηματικά, ο Τούρινγκ απέτυχε να κερδίσει μια υποτροφία στο κολέγιο Trinity του Καίμπριτζ και πήγε στο κολέγιο της δεύτερης επιλογής του, στο Κινγκς Κόλετζ του Καίμπριτζ, όπου ήταν προπτυχιακός φοιτητής από το 1931 μέχρι το 1934, αποφοιτώντας με Άριστα στα Μαθηματικά. Το 1935 και σε ηλικία μόλις 22 ετών εκλέχτηκε μέλος του King's College χάρη στη διατριβή του, όπου απέδειξε το Κεντρικό Οριακό Θεώρημα (Central Limit Theorem), αν και είχε αποτύχει να ανακαλύψει ότι είχε ήδη αποδειχθεί το 1922 από τον Γιαρλ Βάλντεμαρ Λίντεμπεργκ (Jarl Waldemar Lindeberg).
Στη βαρυσήμαντη δημοσίευσή του "Για τους υπολογίσιμους αριθμούς, με μια εφαρμογή στην λήψη αποφάσεων", ο Τούρινγκ αναδιατύπωσε τα αποτελέσματα του 1931 του Κουρτ Γκέντελ για τα όρια της απόδειξης και του υπολογισμού, αντικαθιστώντας την επίσημη γλώσσα του Γκέντελ από αυτές που καλούνται τώρα καθολικές μηχανές Τούρινγκ, επίσημες και απλές συσκευές. Απέδειξε ότι μια τέτοια μηχανή θα ήταν σε θέση να υπολογίσει οποιοδήποτε κατανοητό μαθηματικό πρόβλημα εάν ήταν δυνατό να αναπαρασταθεί από έναν αλγόριθμο, ακόμα κι αν καμία πραγματική μηχανή Τούρινγκ δεν θα ήταν πιθανό να έχει τις πρακτικές εφαρμογές, όντας πολύ πιο αργή από τις εναλλακτικές λύσεις. Οι μηχανές Τούρινγκ είναι μέχρι σήμερα το κεντρικό αντικείμενο μελέτης της θεωρίας υπολογισμού.
Το μεγαλύτερο μέρος του 1937 και του 1938 το ξόδεψε στο πανεπιστήμιο Πρίνστον, όπου σπούδασε υπό την επίβλεψη του Αλόνζο Τσερτς (Alonzo Church). Το 1938 έλαβε το διδακτορικό του από το Πρίνστον και η διατριβή του εισήγαγε την έννοια του υπερ-υπολογισμού (hypercomputation) όπου οι μηχανές Τούρινγκ αυξάνονται με τους αποκαλούμενους χρησμούς, επιτρέποντας μια μελέτη των προβλημάτων που δεν μπορούν να λυθούν αλγοριθμικά.
Πίσω στο Καίμπριτζ το 1939, παρευρέθηκε στις διαλέξεις του Λούντβιχ Βίτγκενσταϊν για τα θεμέλια των μαθηματικών. Οι δυο τους διαφώνησαν, με τον Τούρινγκ να υποστηρίζει τον φορμαλισμό και τον Βίτγκενσταϊν να υποστηρίζει ότι τα μαθηματικά υπερεκτιμούνται και δεν ανακαλύπτουν καμία απολύτως αλήθεια.
Κρυπτογραφική ανάλυση
Κατά τη διάρκεια του Β΄ παγκόσμιου πολέμου ήταν σημαντικός συμμετέχων στις προσπάθειες στο Μπλέτσλεϊ Παρκ για την αποκρυπτογράφηση των γερμανικών μηνυμάτων. Η εργασία του Τούρινγκ κρατήθηκε μυστική μέχρι τη δεκαετία του '70· ακόμη και οι στενοί φίλοι του δεν την ήξεραν. Συνέβαλε με διάφορες μαθηματικές ιδέες για την αποκρυπτογράφηση μηνυμάτων των συσκευών Enigma και Lorenz SZ 40/42. Στο Μπλέτσλεϊ Παρκ ο Τούρινγκ εργάστηκε από το 1939 ως το 1940, όταν και μετακινήθηκε στην Ομάδα 8. Ο Τούρινγκ συνειδητοποίησε ότι δεν ήταν απαραίτητο να εξεταστούν όλοι οι πιθανοί συνδυασμοί για να σπάσουν τους κωδικούς της μηχανής Enigma. Απέδειξε ότι ήταν δυνατό να εξετάσει τις σωστές τοποθετήσεις των διακοπτών (περίπου ένα εκατομμύριο συνδυασμοί), χωρίς να πρέπει να εξεταστούν οι τοποθετήσεις του πίνακα συνδέσεων (περίπου 157 εκατομμύρια συνδυασμοί). Ενώ παρέμενε ένας τρομερός αριθμός, ένα εκατομμύριο συνδυασμοί ήταν επιτεύξιμος στόχος, χάρη σε μια ηλεκτρομηχανική συσκευή - τη βόμβα (bombe)· μια εξέλιξη της σχεδιασμένης από τους Πολωνούς συσκευής bomba. Για ένα χρόνο, ο Τούρινγκ ήταν επικεφαλής του «καταλύματος 8», τμήματος αρμόδιου για τα γερμανικά ναυτικά σήματα. Ο Τούρινγκ εφηύρε επίσης την τεχνική Banburismus για να βοηθήσει στο σπάσιμο της γερμανικής κρυπτογραφικής συσκευής Enigma. Για το σκοπό της κρυπτανάλυσης, αναπτύχθηκε και ο πρώτος ψηφιακός προγραμματίσιμος ηλεκτρονικός υπολογιστής, ο Colossus Mark I. Ο Τούρινγκ, εντούτοις, δεν συμμετείχε άμεσα - ο Colossus σχεδιάστηκε και κατασκευάστηκε στον ερευνητικό σταθμό ταχυδρομείων στο Hill Dollis από μια ομάδα με επικεφαλής τον Τόμας Φλάουερς (Thomas Flowers) το 1943.
Στο τελευταίο μέρος του πολέμου, ο Τούρινγκ ανέλαβε (με τον μηχανικό Ντόναλντ Μπέιλι (Donald Bayley)) τον σχεδιασμό μιας φορητής μηχανής με το κωδικό όνομα Delilah, που παρείχε ασφαλείς μεταδόσεις φωνής. Η συσκευή προοριζόταν για διαφορετικές εφαρμογές, αλλά στερούταν τη δυνατότητα χρήσης σε ραδιομεταδόσεις μεγάλης απόστασης. Η συσκευή Delilah ολοκληρώθηκε πάρα πολύ αργά για να χρησιμοποιηθεί στον πόλεμο. Και ενώ ο Τούρινγκ έκανε επίδειξη σε ανωτέρους με την κωδικοποίηση και στη συνέχεια την αποκωδικοποίηση μιας ηχητικής καταγραφής ομιλίας του Τσώρτσιλ, η συσκευή Delilah δεν υιοθετήθηκε για τη χρήση.
Εργασία για τους πρώτους υπολογιστές και τη δοκιμή Turing
Ο Τούρινγκ ήταν πολύ καλός αθλητής μαραθωνίου. Ο καλύτερος χρόνος του, 2 ώρες, 46 λεπτά και 3 δευτερόλεπτα, ήταν μόλις 11 λεπτά πιο αργός από τον αντίστοιχο του νικητή στους Ολυμπιακούς Αγώνες του 1948. Από το 1945 ως το 1947, εργάστηκε στο εθνικό φυσικό εργαστήριο, πάνω στο σχέδιο της αυτόματης μηχανή υπολογισμού. Παρουσίασε μια εργασία στις 19 Φεβρουαρίου του 1946, η όποια ήταν το πρώτο πλήρες σχέδιο ενός υπολογιστή. Αν και πέτυχε το σχεδιασμό της αυτόματης μηχανής υπολογισμού, υπήρξαν καθυστερήσεις στην έναρξη του προγράμματος και απογοητεύτηκε. Στα τέλη του 1947 επέστρεψε στο Καίμπριτζ για ένα έτος. Ενώ ήταν στο Καίμπριτζ, η κατασκευή της αυτόματης μηχανής υπολογισμού σταμάτησε προτού αρχίσει.
Το 1948 ο Τούρινγκ συνεργάζεται με τον προηγούμενο προπτυχιακό συνάδελφό του, Champernowne και αρχίζει ένα πρόγραμμα σκακιού για έναν υπολογιστή που δεν έχει υπάρξει ακόμα.
Το 1949 έγινε αναπληρωτής διευθυντής του εργαστηρίου υπολογισμού στο πανεπιστήμιο του Μάντσεστερ, και εργαζόμενος στο λογισμικό για έναν από τους πρώτους αληθινούς υπολογιστές - τον Μάντσεστερ Mark Η. Κατά τη διάρκεια αυτής της περιόδου συνέχισε να κάνει περισσότερη αφηρημένη εργασία και στα μηχανήματα υπολογισμού και τη νοημοσύνη. Ο Τούρινγκ αντιμετώπισε το πρόβλημα της τεχνητής νοημοσύνης, και πρότεινε ένα πείραμα γνωστό σήμερα ως δοκιμή Τούρινγκ, μια προσπάθεια να καθοριστούν πρότυπα για μια μηχανή που καλείται νοήμων.
Το 1952, χωρίς έναν υπολογιστή αρκετά ισχυρό να εκτελέσει το πρόγραμμα, ο Τούρινγκ έπαιξε ένα παιχνίδι στο οποίο μιμήθηκε τον υπολογιστή, σκεπτόμενος για μισή ώρα ανά κίνηση. Το παιχνίδι καταγράφηκε και το πρόγραμμα έχασε από έναν συνάδελφο του Τούρινγκ. Εντούτοις, λέγεται ότι το πρόγραμμα κέρδισε ένα παιχνίδι ενάντια στη σύζυγο του Champernowne.
Εργασία για το σχηματισμό σχεδίων και τη μαθηματική βιολογία
Ο Τούρινγκ εργάστηκε από το 1952 μέχρι το θάνατό του το 1954, στη μαθηματική βιολογία και συγκεκριμένα στη μορφογένεση. Δημοσίευσε ένα έγγραφο για το θέμα αποκαλούμενο «Χημική βάση της μορφογένεσης» το 1952. Το κεντρικό ενδιαφέρον του για τον τομέα ήταν η ύπαρξη των αριθμών Φιμπονάτσι στις δομές των φυτών. Χρησιμοποίησε τις εξισώσεις αντίδραση-διάχυσης που είναι τώρα κεντρικές στον τομέα του σχηματισμού σχεδίων. Τα γραπτά αυτά ήταν αδημοσίευτα έως το 1992 όταν δημοσιεύθηκε συγκεντρωμένο το έργο του Τούρινγκ.
Καταδίκη για προσβολή της δημοσίας αιδούς και θάνατος
Η καταδίκη του Τούρινγκ για ομοφυλοφιλία του κατέστρεψε τη σταδιοδρομία. Το 1952, ο εραστής του βοήθησε έναν συνεργό προκειμένου να διαρρήξει το σπίτι του Τούρινγκ. Ο Τούρινγκ πήγε στην αστυνομία να καταγγείλει το έγκλημα. Ως αποτέλεσμα της έρευνας της αστυνομίας, ο Τούρινγκ ειπώθηκε ότι είχε σεξουαλική σχέση με ένα δεκαεννιάχρονο άτομο και ο Τούρινγκ χρεώθηκε με την κατηγορία της σεξουαλικής διαστροφής. Δεν πρόσφερε καμία υπεράσπιση στον εαυτό του και τελικά καταδικάστηκε. Μετά από δίκη, του δόθηκε η επιλογή μεταξύ της φυλάκισης και μιας ορμονικής θεραπείας για τη μείωση της λίμπιντο. Επέλεξε τις εγχύσεις ορμονών οιστρογόνων, οι οποίες διήρκεσαν ένα έτος, με παρενέργειες όπως η ανάπτυξη στήθους.
Στις 8 Ιουνίου 1954 η οικονόμος του Τούρινγκ τον βρήκε νεκρό. Είχε πεθάνει την προηγούμενη μέρα. Μια εξέταση νεκροψίας καθόρισε ότι η αιτία ήταν δηλητηρίαση από κυάνιο. Όταν ανακαλύφτηκε το πτώμα του, βρέθηκε ένα μισοφαγωμένο μήλο δίπλα στο κρεβάτι του, και αν και δεν εξετάστηκε για κυάνιο υποτέθηκε ότι ήταν το μέσο μέσω του οποίου καταναλώθηκε η θανατηφόρα δόση. Επίσημη έρευνα θανάτου καθόρισε το θάνατο ως αυτοκτονία, και αποτεφρώθηκε στο κρεματόριο του Woking στις 12 Ιουνίου 1954. Οι στάχτες του Τούρινγκ σκορπίστηκαν εκεί, όπως είχε γίνει και με αυτές του πατέρα του. Ο Andrew Hodges και ένας άλλος βιογράφος, ο David Leavitt, έχουν υποθέσει και οι δύο ότι ο Τούρινγκ αναπαράστησε την σκηνή από την ταινία του Ντίσνεϋ Η Χιονάτη και οι επτά νάνοι (1937), το αγαπημένο του παραμύθι, σημειώνοντας και οι δύο ότι (με τα λόγια του Leavitt) του άρεσε «με μεγάλη ικανοποίηση ειδικά η σκηνή που η Κακιά Βασίλισσα βουτάει το μήλο στον δηλητηριώδη ζωμό.»
Εναλλακτικές θεωρίες για τον θάνατο
Ο καθηγητής φιλοσοφίας Jack Copeland έχει αμφισβητήσει διάφορες πλευρές της ιστορικής ετυμηγορίας του ιατροδικαστή. Προτείνει μια εναλλακτική εξήγηση για την αιτία του θανάτου του Τούρινγκ, την τυχαία εισπνοή ατμών κυανίου από μια συσκευή για την γαλβανοπλαστική χρυσού σε κουτάλια, η οποία χρησιμοποιεί κυανιούχο κάλιο για τη ρευστοποίηση του χρυσού. Ο Τούρινγκ είχε μια τέτοια μηχανή στημένη στο μικρό βοηθητικό του δωμάτιο. Ο Copeland σημειώνει ότι τα ευρήματα της νεκροψίας συμφωνούν περισσότερο με εισπνοή παρά με κατάποση του δηλητηρίου. Επίσης, ο Τούρινγκ συνήθιζε να τρώει ένα μήλο πριν τον ύπνο, και δεν ήταν ασυνήθιστο να αφεθεί μισοφαγωμένο. Επιπλέον, ο Τούρινγκ είχε αντιμετωπίσει τα δικαστικά του προβλήματα και την ορμονική θεραπεία του (που είχε διακοπεί ένα χρόνο νωρίτερα)  ) με καλή διάθεση και δεν είχε δείξει σημάδια μελαγχολίας πριν το θάνατό του, έχοντας γράψει κιόλας μια λίστα με τα πράγματα που έπρεπε να κάνει πριν την επιστροφή του στο γραφείο του μετά το σαββατοκύριακο . Η μητέρα του Τούρινγκ πίστευε τότε ότι η δηλητηρίαση ήταν ατύχημα, αποτέλεσμα της αμελούς φύλαξης από το γιο της εργαστηριακών χημικών . Πηγαίνοντας ακόμα παραπέρα, ο βιογράφος του Andrew Hodges προτείνει ότι ο Τούρινγκ επίτηδες σκηνοθέτησε έτσι το θάνατό του ώστε να δώσει στη μητέρα του μια εναλλακτική θεωρία, αντί της αυτοκτονίας.
Αναγνώριση
thumb|200px|right|Ανδριάντας προς τιμή του Τούρινγκ στο Sackville Park Το Βραβείο Τούρινγκ δίνεται προς τιμήν του Άλαν Τούρινγκ από τον Σύλλογο Μηχανημάτων Υπολογισμού (Association for Computing Machinery) σε έναν επιστήμονα κάθε έτος από το 1966 κι έπειτα, «για τις τεχνικές συνεισφορές του στην κοινότητα του υπολογισμού». Θεωρείται το αντίστοιχο του Βραβείου Νόμπελ στον χώρο της πληροφορικής.
Ένα άγαλμα του Τούρινγκ παρουσιάστηκε στο Μάντσεστερ στις 23 Ιουνίου του 2001. Βρίσκεται στο πάρκο Sackville, μεταξύ του κτηρίου του Πανεπιστημίου του Μάντσεστερ στην οδό Whitworth και μίας περιοχής του κέντρου της πόλης που αποτελεί στέκι ομοφυλοφίλων. Για να τιμήσει την 50ή επέτειο του θανάτου του, το Πανεπιστήμιο τοποθέτησε μια αναμνηστική πινακίδα στην προηγούμενη κατοικία του, στο Γουίλσμλοου, στις 7 Ιουνίου του 2004, ενώ ένας εορτασμός της ζωής και των επιτευγμάτων του Τούρινγκ διοργανώθηκε, επίσης από το Πανεπιστήμιο του Μάντσεστερ, στις 5 Ιουνίου του ίδιου έτους.
Στις 10 Σεπτεμβρίου 2009, ο τότε πρωθυπουργός της Μ. Βρετανίας Γκόρντον Μπράουν δήλωσε δημόσια συγγνώμη εκ μέρους της βρετανικής κυβέρνησης για τη συμπεριφορά του κράτους απέναντι στον Άλαν Τούρινγκ, υπό την πίεση μιας σχετικής εκστρατείας συλλογής υπογραφών από ιδιώτες.
Στις 24 Δεκεμβρίου 2013, η Ελισάβετ Β΄ του απένειμε χάρη.
Εξωτερικοί σύνδεσμοι
Κατηγορία:Άγγλοι επιστήμονες υπολογιστών Κατηγορία:Άγγλοι μαθηματικοί Κατηγορία:Άγγλοι άθεοι Κατηγορία:Κρυπτογράφοι Κατηγορία:Αυτόχειρες Κατηγορία:Μαθηματικοί του 20ού αιώνα Κατηγορία:ΛΟΑΤ πρόσωπα από το Ηνωμένο Βασίλειο Κατηγορία:Λογικολόγοι Κατηγορία:Απόφοιτοι του Πανεπιστημίου του Κέιμπριτζ
Προώθηση Πωλήσεων
Η προώθηση πωλήσεων συνίσταται σε ενέργειες που αφορούν την βραχυχρόνια (κυρίως) αύξηση των πωλήσεων. Τέτοιου είδους ενέργειες έχουν ως σκοπό να τονώσουν την ζήτηση ενός προϊόντος ή μίας υπηρεσίας για ένα συγκεκριμένο χρονικό διάστημα.
Ως εργαλείο ανήκει στο μίγμα προβολής και επικοινωνίας του μίγματος μάρκετινγκ (Promotion Mix) και αποτελεί πολύ σημαντική και ευρέως διαδεδομένη πρακτική σε όλους τους κλάδους επιχειρηματικών δραστηριοτήτων.
Εργαλεία / Μέσα προώθησης πωλήσεων
Πολύ γνωστά εργαλεία προώθησης πωλήσεων αποτελούν μεταξύ άλλων και τα παρακάτω:
Κατηγορία:Μάρκετινγκ
Γεώργιος Βιτάλης (αποσαφήνιση)
Με την ονομασία Γεώργιος Βιτάλης μπορεί να αναφέρονται οι:
Παρατροπίδιο
Παρατροπίδιο, (bilge keels), ονομάζεται μεταλλικό κατασκεύασμα μικρού πλάτους υπό μορφή λωρίδας που φέρεται κάθετα στα ύφαλα του πλοίου σε μορφή μόνιμου πτερυγίου, στη καμπύλη της στροφής της γάστρας. Επειδή αυτά είναι δύο, που φέρονται συμμετρικά ως προς την τρόπιδα (καρένα), ένα από κάθε πλευρά, συνηθίζεται ν΄ αναφέρεται στο πληθυντικό "παρατροπίδια".
Τα παρατροπίδια συνδέονται στερεά με το σκάφος άλλοτε με κάρφωση και σήμερα με ηλεκτροσυγκόλληση, σχηματίζοντας γωνία 90° με το περίβλημα των υφάλων στα σημεία σύνδεσης. Συνηθέστερα φέρονται ως ενιαίο ανά πλευρά καταμήκος του σκάφους και πολύ σπάνια από 2 ή 3 τεμάχια ανά πλευρά. Τα παρατροπίδια δεν θα πρέπει αφενός να προεξέχουν της πλευράς του πλοίου (αυτό θα εμπόδιζε την παραβολή του πλοίου), αλλά και ούτε του πυθμένα του πλοίου, (που θα κινδύνευαν έτσι να καταστραφούν σε περίπτωση δεξαμενισμού του).
Όπως έχει αποδειχθεί με πειραματικές μεθόδους τα παρατροπίδια παρουσιάζουν τ΄ ακόλουθα φαινόμενα:
Γενικά η απόδοση των παρατροπιδίων είναι ανάλογη προς την επιφάνειά τους, της απόστασης αυτών από τον άξονα περιστροφής του σκάφους κατά τον διατοιχισμό και αντιστρόφως ανάλογη προς την περίοδο διατοίχισης. Κατά τις μεγάλες γωνίες ταλάντωσης τα παρατροπίδια δρουν πολύ καλλίτερα. Συνεπώς είναι αποτελεσματικότερα στις μεγάλες ταχύτητες. Αυτός είναι και ο λόγος που παρατηρούνται τελευταία και σε μεγάλα ταχύπλοα σκάφη αναψυχής.
Η αναλογία της επιφάνειας των παρατοπιδίων ως προς το εμβαδόν της ισάλου πλεύσης κυμαίνεται μεταξύ του 0,10 και 0,15. Το δε μήκος των παρατροπιδίων προσδιορίζεται μεταξύ του 1/3 μέχρι και 2/3 του ολικού μήκους του σκάφους, ενώ το πλάτος τους μεταξύ 0,40 εκ. μέχρι και 1 μέτρο (φθάνει να μη προεξέχουν της πλευράς του σκάφους).
Τέλος σημειώνεται πως τα παρατροπίδια είναι τα φθηνότερα μέσα ελάττωσης διατοιχισμού και επειδή προσφέρουν αποτελέσματα αρκετά θετικά, θεωρούνται ως τα πλέον διαδεδομένα μέσα σχεδόν σε όλους τους τύπους των πλοίων, ακόμη και πολεμικών, εκτός των κρουαζιεροπλοίων και μεγάλων πορθμείων, όπου επειδή η άνεση του επιβάτη σ΄ αυτά κυριαρχεί, εφοδιάζονται με υδραυλικούς σταθερωτήρες.
Περαιτέρω βιβλιογαφία
Κατηγορία:Ναυπηγική Κατηγορία:Πλοίο
Γκλόρια Εστέφαν
Η Γκλόρια Μαρία Μιλαγρόσα Φαχάρδο Γκαρσία ντε Εστέφαν (Gloria María Milagrosa Fajardo García, 1 Σεπτεμβρίου 1957), γνωστή στον καλλιτεχνικό χώρο ως Γκλόρια Εστέφαν, είναι Κουβανοαμερικανή τραγουδίστρια, ηθοποιός και επιχειρηματίας. Έχει πουλήσει πάνω από 100 εκατομμύρια δίσκους παγκοσμίως. Συνολικά, έχει κερδίσει 7 βραβεία Grammy και 4 Latin Grammy, ενώ θεωρείται η πιο επιτυχημένη λατίνα γυναίκα περφόρμερ ποπ μουσικής όλων των εποχών. Ιδίως στις δεκαετίες του 1980 και του 1990 κυριάρχησε στις λίστες dance μουσικής παγκοσμίως.
Παραπομπές
Κατηγορία:Κουβανοί τραγουδιστές Κατηγορία:Βραβευμένοι με Γκράμι Κατηγορία:Κουβανοί ηθοποιοί Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί Κατηγορία:Αμερικανοί επιχειρηματίες
Καλύβια Λασιώνος Ηλείας
Γεωγραφία - Ιστορία
Τα Καλύβια βρίσκονται στα όρια με την Περιφερειακή Ενότητα Αχαΐας, στους βορειοδυτικούς πρόποδες από τα Λάμπεια Όρη του Ερύμανθου. Απέχουν 62 χλμ. ΒΑ. από την Αρχαία Ολυμπία (έδρα δήμου) και 52 χλμ. από τον Πύργο (μέσω Μουζάκι). Μέσα από το χωριό περνά ο παραπόταμος του Πηνειού που οι ντόπιοι αποκαλούν "Μπερδεσολάγκαδο" και συνδέεται άμεσα οδικά με την Κρυόβρυση (βορειοανατολικά) και με τα Τσιπιανά (νοτιοδυτικά).
Ως ξεχωριστός οικισμός αναφέρονται επίσημα για πρώτη φορά το 1940 όταν προσαρτήθηκαν στην τότε κοινότητα Κρυόβρυσης. Σύμφωνα με το Σχέδιο Καλλικράτης μαζί με την Κρυόβρυση αποτελούν την τοπική κοινότητα Κρυόβρυσης που υπάγεται στη δημοτική ενότητα Λασιώνος του Δήμου Αρχαίας Ολυμπίας και σύμφωνα με την απογραφή 2011 έχουν πληθυσμό 36 κατοίκους.
Σημείωση
Στην ίδιο δήμο υπάρχει ο οικισμός Καλύβια Αστρά, ενώ στον ίδιο νομό τα Καλύβια Αμαλιάδας στο δήμο Ήλιδας και Καλύβια Βαρθολομιού στο δήμο Πηνειού.
Παραπομπές
Κατηγορία:Χωριά του νομού Ηλείας Κατηγορία:Δήμος Αρχαίας Ολυμπίας
Γιώργος Βουτσίνος
Ο Γιώργος Βουτσίνος (Πειραιάς, 16 Αυγούστου 1932 - Μαρούσι, 6 Απριλίου 2023) ήταν Έλληνας ηθοποιός και σκηνοθέτης, γνωστός για τη συμμετοχή του σε τηλεοπτικές σειρές.
Σπούδασε υποκριτική στη Δραματική Σχολή του Εθνικού Θεάτρου, από την οποία αποφοίτησε το 1966. Ερμήνευσε πολλούς ρόλους στο θέατρο, στον κινηματογράφο ενώ και ο ίδιος σκηνοθέτησε αρκετές θεατρικές παραστάσεις και τηλεοπτικές εκπομπές.
Συνεργάστηκε με το σκηνοθέτη Νίκο Φώσκολο, πρωταγωνιστώντας στις δημοφιλείς σειρές Άγνωστος πόλεμος (ως Γερμανός Ταγματάρχης Βίντερμαν) και Η λάμψη (αντιστράτηγος Βουβάρχης).
Yπήρξε σύζυγος της επίσης ηθοποιού Βάντας Καρακατσάνη, με την οποία είχαν έναν γιο.
Απεβίωσε στις 6 Απριλίου 2023 στο Σισμανόγλειο Νοσοκομείο.
Θεατρικές Παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Πηγές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου